timothydillan/balinese-cpt-corpus huggingface dataset:
This action might not be possible to undo. Are you sure you want to continue?
I Wayan Windia Pacang Ngwetuang Tugas sané Abot Kadadosangnyané Kawasan Pura Taman Ayun, Mengwi, Kabupatén Badung pinaka sinalih tunggil Warisan Budaya Dunia manut Guru Besar miwah pakar subak Fakultas Pertanian Universitas Udayana Prof. Dr. Ir. I Wayan Windia, pacang ngwetuang tugas utawi pikobet sané abot majeng para pemerintah Bali santukan pemerintah kaaptiang mangda prasida ngicénin uratian sané lebih majeng kawasané punika. Kawasan Pura Taman Ayun, Mengwi, Kabupatén Badung miwah kekalih kawasan lianan ring Bali inggih punika Catur Angga Batukaru Kabupatén Tabanan miwah kawasan daérah aliran sungai (DAS) Pakerisan, Kabupatén Gianyar pinaka situs budaya sané kawakilin olih Provinsi Bali antuk Téma “Cultural Landscape of Bali Province: The Subak System as a Manifestation of the Tri Hita Karana Philosophy". Makasami kawasan punika ngambil téma indik sistem subak pinaka implementasi filosofi Tri Hita Karana. “Taman Ayun pinaka Warisan Budaya Dunia sané mapaiketan sareng sistem subak pinaka implementasi filosofi Tri Hita Karana puniki patut kaupapira, kauratiang, kalestariang, miwah kalimbakang olih pemerintah taler krama Bali makasami. Lianan punika pemerintah mangda lebih urati majeng organisasi irigasi tradisional ring widang pertanian, magdané sistem subak ring Bali tetep rajeg,” baosnyané. Taman Ayun kadadosang WBD santukan, ring Taman Ayun wénten pura sané mapaiketan sareng sistem subak. Lianan punika, toya saking sisi kelod taman ayun sané ngembahin carikcarik para krama subak irika. Prof. Widia ngentenin para pemerintah mangda sumeken ngicénin uratian majeng para petani miwah sistem subak sané wénten. Pikobet punika mangdané pengakuan saking UNESCO indik Taman Ayun sané kadadosang WBD nénten kacabut. Lianan punika mangda nénten ngawinang lek para pemerintah Indonésia ring Dunia Internasional. (uma)
This action might not be possible to undo. Are you sure you want to continue?
We've moved you to where you read on your other device.
Get the full title to continue listening from where you left off, or restart the preview.
Om Swastiastu
Majeng ring Bapak Kepala Sekolah sane bhaktinin titiang
Bapak Wakil Kepala Sekolah sane kusumayang titiang
Bapak Ibu Guru sane wangiang titiang
Taler para sisya sane tresnasihin titiang
Kaping ajeng titiang ngaturang suksmaning manah ring para keluarga SMA Negeri 1 Gianyar sami, sane sampun parama ledang nodia pakaryan sejeroning acara Bulan Bahasa rahinane mangkin. Selanturnyane mangda sueca sareng sami ngawasta ring Ida Sang Hyang Parama Kawi. Dumogi acara Bulan Bahasa mangkin manggihin dirga ayu labda karya tur sidaning don.
Atur uningayang titiang, sajeroning acara Bulan Bahasa puniki kadagingin antuk makudang-kudang lomba minakadi, ngewacen puisi, jegeg bagus SMA, drama, miwah sane lianan. Taler masih kadagingin antuk jalan santai, tur kajangkepin antuk mareresik ring sekolah. Bulan Bahasa puniki kalaksanayang saking tanggal 9 Oktober nyantos tanggal 12 Oktober.
Tetujon kelaksanayang Bulan Bahasa puniki, nanten je tios mangda prasida nemu sane mawasta segilik seguluk sabayantaka, paras paros saparnaya ring sajeroning keluarga SMA Negeri 1 Gianyar iriki. Taler mungguing prabea sane kaanggen ngamargiang acara Bulan Bahasa puniki wantah saking komite sekolah, tur katambahin antuk sponsor saking Hardys Grosir.
Inggih wantah asapunika prasida atur uningayang titiang. Titiang pinaka panitia Bulan Bahasa ngaturang suksmaning manah antuk uratian ida dane para sameton sinamian. Taler nenten lali titiang nunas geng rena sinampura antuk makekirangannyane.
Om Santih, Santih, Santih Om
14Iraga pracaya mungguing Ida Hyang Yesus sampun seda tur malih nyeneng; punika awinane iraga pracaya, mungguing anake sane sampun padem sajeroning ipun pracaya ring Ida Sang Kristus, jaga kambil antuk Ida Sang Hyang Widi Wasa kagenahang sareng-sareng ring Ida Sang Kristus.
1 TESALONIKA 4:14
FREE!
One App.
1216 Languages.
Dalam perkembangannya sastra Bali modern diciptakan oleh para sastrawan agar lebih dikenal oleh generasi muda, karya sastra ini memiliki nilai moral yang sangat kuat jika kita membacanya,tetapi untuk meningkatkan minat baca para generasi muda kususnya pelajar untuk membacanya, kita harus memiliki cara-cara jitu untuk mengemas bahasa Bali agar lebih menarik,,,,,,mendidik dan jenaka.
Senin, 16 November 2015
Pembelajaran Bahasa Bali Satua Fiksi bahasa Bali
sisia malajah mirengan satua Bali lan ngaryanin naskah manut satua sane sampun kawacen, sisya-sisyane ngarnanin naskah lan mentasin boneka kertas sane sampun kakaryanin manut ring satua sane sampun kaplajahin, metode pembelajaran puniki becik kemanten anggen nincapan apang sisyane bisa malajah nyurat, mirengan lan ngapikaian cara mababaosan ngangge basa Bali manut ring napi sane sampun kawacen unduk sastra Bali modern.
Entik-entikan sakadi tebu pinaka sinalih tunggil pirantin banten, sakadi banten canang sepatutnyané wénten tebu matebih, wenten taler banten sané tiosan sakadi banten tegen-tegenan ri tatkala wénten upacara pakala-kalaan ring upacara pawiwahan.
Ring banten canang punika wénten porosan, plawa, bunga, sampian uras sari, kekiping, seiris pisang, tebu muah kalih jinah képéng. Sami pirantin banten canang punika sané jaga nyinahang mangda canang kasengguh ‘Canang’ sané kanggén bhakti ring Sang Hyang Widhi utawi Bhatara Bhatari. Kruna canang punika mateges Bhakti wiyadin hormat ring bahasa Indonesia.
Tebu pinaka sinunggil pirantin banten canang sané taler nyinahang canang punika maartos terhormat. Sinalih tunggil sané ngardi uripé punika kajinin utawi dihormati ring parajanané setata ngardi muah ngripta utawi kreatif ngwéntenang sané becik miwah patut, sané mawiguna ngamargiang Dharma. Punika mawinan tebu kanggén pirantin banten. Tebu manut Lontar Taru Premana pinaka niyasa nangun bhakti ring Ida Sang Hyang Widhi Wasa sané maprabawa Bhatara Brahma. Kruna Brahma ring bahasa Sansekerta mawit saking karuna Breh mateges ngripa mentik utawi tumbuh. Bhakti ring Bhatara Brahma punika mangda i manusa ring kauripané puniki setata ngripta sané becik tur patut, sané mawiguna anggén nyanggra kauripan ring guminé. Santukan nénten dangan ngripta sané becik tur patut punika. Nika mawinan nincapang bhakti ring Bhatara Brahma nunas idep sané ajeg nangun daya spiritual anggén nampanin kawagedan kayuné mangda mrasidayang ngardi utawi ngripa sané becik lan patut anggén nabdabin kauripané ring mrecapada puniki. Yén dados katunas malarapan antuk bhakti lan utsaha mangda Ida Bhatara Brahma swéca micayang idep sané waged tur santep ngeripta sané patut-patut ring jagaté sané dados anggén sareng sami mecikang jagat. Tan bina sakadi tebuné mabuku-buku. Sabilang buku utawi ruas tebuné pasti manis. Suksman bhakti mapiranti tebu nunas mangda uripé punika sabilang tahap manis sakadi tebu. Tahap Brahmacari, Grhastha, Wanaprastha tur Sanyasin yén dados tunas tur yasain mangda uripé manis sakadi tebu.
Tebu taler kategesin mangda ring kauripané puniki setata madrué rencana sané mapanta-panta utawi bertahap sané kapinehin becik-becik. Tebu punika mentik ruas demi ruas. Sabilang aruas tebuné punika manis. Punika taler ring kauripané niki, pamargin uripé puniki mangda ten madasar dorongan emosi kémanten. Ngamargiang rasa punika mangda madasar antuk wiwéka pikayun sané sampun madasar antuk pangweruh utawi Wiwéka Jnyana. Urip sané nénten kadasarin antuk rencana tan bina sakadi perahu tan anggén pancer sané ngamargiang perahuné punika. Rencana ring kahuripané punika mangda wénten rencana sané jangka panjang, jangka menengah lan sané jangka pendek utawi rencana harian.Yan sampun ring kahuripané puniki sampun madrué rencana sané becik sinah pamargin uripé puniki sakadi tebu sabilang tahap uripé manis.
Dalam perkembangannya sastra Bali modern diciptakan oleh para sastrawan agar lebih dikenal oleh generasi muda, karya sastra ini memiliki nilai moral yang sangat kuat jika kita membacanya,tetapi untuk meningkatkan minat baca para generasi muda kususnya pelajar untuk membacanya, kita harus memiliki cara-cara jitu untuk mengemas bahasa Bali agar lebih menarik,,,,,,mendidik dan jenaka.
Senin, 08 Oktober 2012
Lantas tiang patut Ngaraos Woau kenten! BaHasa Bali
lantas tiang patut ngaraos wao kenten! Basa Bali pinaka basa ibu,yening cingakin ring masyarakat, keweh pesan nyingakin alit-alite kari ngaraos ngangge basa niki, apabuin ngaraos, mirengan anak ngaraos dogen ten taen, wenten sane bisa ngaraos nanging basa ne kasar pesan, napi sane ngranayang kenten?masyarakat cenderung demen ngaraos ngangge basa asing, santukan basa asing punika madue nilai ekonomi sane lebih, yening ten bisa bahasa asing, jeg keweh asane bisa polih pakaryan sane kenak,
anggen sesuluh punika, iraga patut setata malajahan raga bisa basa asing nanging tusing engsap teken basa Bali, apang tusing cara sesonggakane" sekadi kacang engsap teken kulitne,!
suksma.
3Ida Sang Putra masinar malantaran caya kaluihan Ida Sang Hyang Widi Wasa; Ida maraga gambar Ida Sang Hyang Widi Wasa, samaliha Ida ngamel buanane masrana sabdan Idane sane mawisesa. Sasampune Ida nyuciang imanusa saking dosa-dosannyane, Ida raris malingga ring suarga, ring singasana sane mawisesa ring tengen Ida Sang Hyang Widi Wasa Sane Maha Kuasa.
IBRANI 1:3
FREE!
One App.
1257 Languages.
22Benjang semengipun anake akeh sane madunungan ring pasisi kangin danune, sami pada uning, mungguing irika tan wenten jukung malih sajawining sane malayar punika. Ipun taler uning, mungguing Ida Hyang Yesus tan munggah ring jukunge punika sareng ring sisian Idane. Wantah parasisian Idane kewanten sane malayar.
YOHANES 6:22
FREE!
One App.
1259 Languages.
Geguritan
Candra Bhérawa
Ngrastiti Widhi
Ngrastiti Widhi nénten wénten pateh. Nganutang kawéntanan
sang ngrastiti. Wénten kantun
kabanda antuk bakti majalaran sarana minekadi upakara utawi upacara. Wénten nénten kaiket antuk upakara upacara. Minab
sang sampun molihing jnyana mresidayng ngamargiang. Sanghyang Widhi kaulengang
ring jroning hredaya. Kaastiti linggih
Sanghyang Widhi wengi raina. Sanghyang Widhi
kaastuti kalimbakang sajeroning pamargi. Tresna asih ring sarwa mauripé. Nénten
seneng ngwetuang kayun rusit. Trikaya parisudhané kamargiang.
Sapunika
I Ketut Ruma mahbahang ring Geguritan Candra Bhérawa, kacitak olih UD Sinar
Saraswati, Amlapura. Geguritan
puniki madaging pupuh sinom, durma, pangkur, ginada, smarandana. Wénten 212 pada. Katah pisan tetimbang utawi
pamargi sane kaunggahang. Pamargi – pamargi punika anggén gegamelan ring
kauripané. Geguritan puniki nyihnayang pamarginé ngrastiti kepah kalih. Wénten
kaiket upakara, upacara utawi uparengga.
Wénten nénten .Wénten medal wénten ka jro ngrastiti Sanghyang Widhi.
Sang
sampun teleb ring jnyana mresidayang ngrumasayang utawi nglinggayang Sanghyang
Widhi ring hredaya. Sanghyang Widhi kaastawa wengi raina:
Tan cumpu kaka jatinña/ pidabdab ngastawa
Widdhi/ maring sanggar kabuyutan/ apa hanéng śasîréki/ linggih sanghyang
mahāsuci/ ring śarîra juga ruruh/ sinuda ring tutur sunya/ pũja sira siyang
ratri/ yayi Wişnu/ hénak déntā nglarakěna// ( Pupuh Sinom 13, kaca 5).
Sanghyang
Widhi sané malingga ring jroning hredaya pamargi ngastawané nénten pakanten.. Trikaya
Parisudhané nénten naen lempas. Trikaya Parisudha pinaka banten suci serana
ngrastiti Widhi :
Wantah ring angga śarira/ hyang sũkşma
kahastuti/ linggayang jroning trikaya/ bantěnin baan solah lěwih/ miwah rawos
sané běcik/ pakayunané rahayu/ hěnto kāturang ring Ida/ sat waluya bantěn suci/
kéto tuhu/ jagatédi Déwantara// ( Pupuh Sinom 33, kaca 12).
Tresna
asih, olas asih ring sarwa praniné pinaka bakti ring Sanghyang Widhi Ring sarwa mauripé wénten Sanghyang Widhi.
Ngicalang pikayunan mameseh. Rasa ksama,
kauripang :
Kasih sayang ring sarwa murip ring jagat/
sat bakti ring sanghyang Widhi/ ngawé karahaywan/ tan wénten rasa maměsěh/
saměton punika sami/ kéto né patut kardinin// ( Pupuh Durma 13, kaca 17).
Ngamargiang
pitra yadnya nénten ring sampuné yayah ibu séda. Ring kantunné nyeneng patut telengayang. Icénin
rasa sayang. Nénten ring sedané maageng agengan sadaweg kantun nyeneng nénten pati rungu.
Bakti ring kawitan, kasarengin antuk
pamargi nénten demen nyepungin anak lingsir :
Pitra yajña bhaktiné těkén kawitan/ nu
ñěněng anaké lingsir/ ayahin dabdabang/ haturin sandang lan pangan/ malih tamba
kala sakit/ né ngawé lédang/ nto pitra yajña uttami// ( Pupuh Durma, 17, kaca 18).
Ngrastiti
Sanghyang Widhi katah pamarginé. Wénten ngamargiang bakti , wenten jnyana utawi
yoga. Sang sampun tatas ring kasuksman mresidayang nglinggayang Sanghyang Widhi
ring jroning hredaya. Yadnya sané kamargiang karuntutin antuk pamargi
patut. IBW Widiasa Kenitén
Labels: Geguritan
Senin, 28 April 2014
cerita Bali ( non Fiksi) Leluu.
Wadah Leluu
Wadah leluu wantah tongos anake ngutang leluu, apang leluune tusing milehan kakutang. alit-alite patut uning napi kagunan wadah leluu puniki, apang alit-alite nenten ngutang leluu ngawagin. krana yening iraga setata ngawagin ngutang leluu, ento bisa ngranayang akeh leluu sane makacakan, leluu sane makacakan punika bisa ngenah di tukade, bisa di gote, telabah makelo-makelo leluune ento ngranayang empet got utawi tukade, sane mawinan sai wenten blabar.
alit-alite ajak makejang, iraga patut setata nyaga palemahanne apang setata asri, dije mangkin iraga ningalin tongos leluu iraga patut ngutang leluu ditongose apangtusing wenten blabar. lan palemahane asri. yening palemahane sampun asri, iraga bisa sehat lan ten wenten malih penyakit sane keni olih leluu.
Nanak lakar mangguh suka
Tur rawos nanaké mandi
Sidi mantra dirgayusa
Maring rat nanak kasumbung
Trima nanak darma sastra
Liyang hati
Sang Arunika menanggap.
(Gr.Mirah Maharani,G.Bhagawan Domya:4)
Dados sisya mangda mrasidayang mangguh suka janten nénten dangan. Utsaha malajahang angga sanunggil nué galah. Nénten galahé malajah anggeén mapalalian kémanten sakadi game-game sané wénten ring internété. Samaliha mangda éling gumanti dados sisya. Rereh pasewitraan sané becik. Galahé sampunang anggéna ngulurin indria sakadi inum-inuman utawi nué géng sané jagi nyengkalén kawéntenané dados sisya. Saking pasewitraan midep jagi wetu bencana. Bencana punia ngobetin angga, krama taler guru rupaka.
Sang sampun mikolihang dados sisya sané manut mrasidayang pangandikané ngicénin pikenoh ring angga. Santukan sampun madasar antuk darma sastra. Darma sastra punika unteng daging adjnanané. Kalimbakang mangda anak lian taler prasida mikolihang kaweruhan.Pangandikané mandi mawit saking telebé ngamargiang darma sastra. Nénten seneng ngandika nénten patut wau mrasidayang jagi mandi.Sidhi mawetu saking kasidhan. Sidhiné ngawetuang sadhu. Pamarginé punika ulengang sang dados sisya. Uratiang pangandikan sang maangga guru pangajian, guru rupaka. Sanghyang aji jagi sayan mapikenoh wantah ring pikayunan karuntutin olih darma sastra. Bantang pikayunané wantah ring sastra. Sastra kauripan sering kaucap.
Wantah sampun mabantang saking sastra, ring jagaté pacang kasumbung. Kasumbung nénten ngawetuang belog ajum. Kasumbung mawit saking wikan nuturin angga.Sang kasumbung sayan-sayan ngicénin pamargi ring anak lian. Nénten seneng ngicénin pikobet ring anak lian. Nénten seneng ngobetin anak lian.Setata mautsaha rahayu.
Sisya sané becik wantah sampun mikolihang kaweruhan prasida nglimbakang kaweruhanné. Nénten anggén ngaraga. Panglimbaké punika mategepan pisan. Punapi malih mangkin katah genah anggén nglimbakang kaweruhan. Sakéwanten, mangda tetep ring anga nénten wetu ajum utawi ngandapang anak lian antuk kaweruhan. Sanunggil manusa nué kautamaan nganutin linggih utawi genah suang-suang.
Kaweruhan patut rereh ri kantuné nué galah. Sang katah nué kaweruhan patut sayan éling ring angga. Nénten bangga utawi andel pisan ring kaweruhan. Kaweruhanné punika ajebos magenah ring angga wantah nénten limbakang. Pikenoh kaweruhanné sayan nyantenang kautamaanné wantah sering-sering dagingin antuk pamargi patut. Kaweruhanné marupa darma sastra gulik,resepang raris margiang.
OM Awighnamastu namo siddham.
Nihan pratekaning Bhatara mara ring Bali, kaunggwanira Sang Mpu Kuturan, bhiniseka ring Majapahit, kagawa ring Bali, unggwanira Bhatara kabeh, Bhatara ring Basukih, Bhatara ring Watumadeg, Bhatara ring Batu Manyeneng, Bhatara ring Sakenan, Bhatara ring Kadaton, Bhatara ring Tegalmel, Bhatara ring Gunung Kabhyung, Bhatara ring Watukaru, Bhatara ring Kapatihan, Bhatara ring Ujung, Bhatara ring Uluwatu, ring Maniyan, ring Margalaya, ring Panataran, Bhatara Limang Sanak, Dewa ring Delod Peken, Pangulun Gelgel, panyungsungan para Punggawa ring Bali, wite tekeng Majapahit, kapungkur Bhatara Sang Bhakabhumi, manyeneng ring Ulunswi, mangraksa uriping sarining sawah.
Waluyakna ikang katha, ri sapangrawuh sira Danghyang Makandeya ring pulina Bali, sawatara ring warsaning loka 778 Masehi, sira iniring dening Wong Aga, wite saking gunung Rawung, jagat sisi wetan Jawi. Kala ika angungsi padaning Toh Langkir, Gunung Agung, ngaran, irika angrabas ikang alas, angawe kuwu-kuwu mwang agawe uma lan parlak. Nghing ring pangrawuh kapretama hana kadurmanggalan kang jagat, ika marmane sira awalik ka Gunung Rawung, anunas anugraha ri Hyang Pasupati. Huwus mangkana awalik sira nyujur Basukihan, angaci-aci ikang jagat, amendem Panca Dhatu ring Basukihan, ika matangnyan jagat landuh, mupu ring sarwa tinandur ring uma mwang parlak. Sangke irika hana Subak Toya lan Subak Tegal.
Ring pangrawuh Danghyang Markandeya ring jagat Bali, ika matangnyan hana panyungsungan ring Uma lan Parlak, ring Uma maka lingganing Dewi Sri lan ring Parlak lingganing Hyang Sangkara, maka cihna kalanduhaning jagat.
Ri sampun jagat Baline kawisesa dening Majapahit, sawatara ring masaning loka 1268 Saka, sima dresta haneng Jawa winawa ring jagat Bali. samangkana juga niti praya ring Bali ring sapangrawuh sira Dalem Kresna Kapakisan, mauwah ninutin sima dresta ring Majapahit, tur macampuh ring dasar budayane ring Bali. Ikang angawa jagat, juga nitenin ring pasawahan lan panegalan.
Ri kala ikang jagat Bandhananagara kawengku dening Pamecutan, Pura-Pura Pasedahan Pasubakan, kawisesa dening Puri, tur hana kasuksara ring para pangabih idane. Ring pantaraning warsa 1889, hana kacarita Pura Bagus Taruna, maka kelasiran Bagus Taruna, ring pradesa Legian, kasuksara ring pangabih Puri, sane wenten ring desa Legian.
Wewidangan Pura inucap, malwa 35 hektar, wantah saking karihinan maka Pasubakan Tegal, kasiwi olih wong pamondokan ring satiraning Desa Legian. Kahananne mangke ikang pakebeh jagat, panegalan ika mangdadi pomahan perhotelan. Nghing ika Pura Bagus Taruna jejer kaempon olih kulawarga Odah Badung Gubyug lan kasiwi olih sang sane wenten ring wewidangan ika. Hana maka bhisama ring wewidangan Kelasiran Pura inucap tan dados alaki rabi.
Mangkana lacarita sakeng karihinan, katama rawuh mangkin, tur sampun kasungkemin olih sang ngawisesa jagat.
Subal.
Kelas online ini berisikan materi pembelajaran linguistik yang berupa bahan bacaan ujian online yang terdiri dari 9 (sembilan) Bab pokok bahasan. Dikembangkan oleh Direktoral Jendral Guru dan Tenaga Kependidikan Kementrian Pendidikan dan Kebudayaan bekerjasama dengan LPTK
Adiyaya puniki medaging kaweruhan indik dasar-dasar kaweruhan linguistik, aliran-aliran linguistik lan perangan wewidangan linguistik.
Adiyaya II puniki medaging kalih sub pokok bahasan, saneng wedarang indik linggih lan guna basa ring panegaran indonesia, pinaka akar ring kebudayaan nasional, ring sor puniki kaunggahang materinyane.
Adiyaya III puniki prasida ngicenin kaweruhan indik sapunapi tata cara mabebaosan sane manut sareng anggah ungguhing basa, mangda anut sareng swadesi ring Bali.
Adiyaya puniki nelatarang indik kaweruhan sane wenten ring linguistik inggih punika fonologi; nyelehin indik tata suara.
Adiyaya puniki madaging kaweruhan indik sapunapi ngawentuk lengkara sane patut.
Adiyaya VI puniki ngawedarang indik wacana basa bali lan tata paiketan teges sane kaepah dados kalih sub inggih punika ngawedrang indik soroh-soroh wacana, lan kaping kalih indik tata paiketan teges. materi puniki prasida ngicenin kaweruhan indik ngaresepang wacana mangda kauningin kasukseman daging wacana sane kawacen.
Adiyaya VII puniki ngawedarang indik tata cara nyurat aksara Bali, materi puniki kaepah dados petang sub unteng materi, inggih punika indik sejarah bahasa Bali, Soroh Aksara, Pengangge Aksara, lan Pasang Aksara Bali. tetujon kawentenan materi punika mangda sang sane ngwacen prasida nyurat aksara Bali manut uger-uger pasang pageh sane patut.
Materi puniki ngawedarang indik kawentenan kasusastraan Bali rauh mangkin.
adiyaya puniki pinaka jalaran anggen ngihnayang kadiatmikaan iraga risampune mlajahin sastra, mangda prasida cacep indik nyurat lan nembangang kriya sastra Bali Purwa miwah anyar.
Dalam halaman ini berisikan Daftar Pustaka dari Modul Bahasa Bali.
Aturanghtur*
- to give; to offer
Media
Aturang
Kasar
baang
Halus
aturang
Northern Form
Unknown
Usage Examples
Angayubagia pisan aturang titiang majeng ring Ida Sang Hyang Widhi Wasa, duaning sangkaning asung kerta wara nugraha Ida, cakepan alit puniki prasida embas. Duaning sangkaning sih Ida, titiang prasida muputang cakepan puniki, yadiastun kantun akéh kakirangannyané.[example 1]
No translation exists for this example.
- Yén Bénjang Tiang dados Présidén oleh I Putu Supartika, https://suara-sakingbali.blogspot.co.id/
Sang kantun mobot gumanti pisan ngajap – ajap mangda mresidayang ngawetuang suputra. Sang kantun mobot mautsaha utawi setata ngrastitiang mangda sané metu jati – jati manut ring pangaptiné. Tapa brata kamargiang, sakadi nénten purun ngamedalang wacana sane bangras, wak parusia. Nénten dados tengkejut sang maangga ibu. Sang mangga suami taler nyarengin, wénten nénten purun magotra. Mangda sang maangga istri nénten nué pikayunan pusang paling. Wénten taler ngamargiang gegitan mangda si jabang bayi setata miragiang tatua carita, sakadi ithihasa. Pabuaté mangda mikolihang suputra.
Suputra cihnané subhakti ring yayah rena. Yayah rena rumasa bagia pétpadé sentanané mresidayang ngicalang mala pataka. Mala mataka ring bhuana alit taler ring bhuana agung. Mala pataka somya kasucianné metu. Kasucianné punika nénten malih kabanda antuk pikayunan karaksasan ( asuri sampad). Wantah asiki sané kaulengang mresidayang mapanauran ring yayah rena.
Sapunika I Nyoman Suprapta mahbahang ring Geguritan Betara Gana, kacitak antuk Sanggar Sunari Dénpasar. Ring geguritan puniki madaging pupuh dadang gula, sinom, ginada, smarandana, ginanti, mijil, pangkur, durma, maskumambang, pucung. Katah pupuh –pupuh sané kaanggén mangda sang oneng ring geguritan sayan katah madué utawi uning ring pupuh.
Sang kantun mobot mangda uning taler sané dados ajeng utawi sané nénten dados. Tatuekné mangda si jabang bayi setata kénak sapunika taler sang mangga ibu. Punapi sané becik kaajeng, sané tis marupa loloh diastun lolohé punika rumasa pait. Tios ring punika paripolahé mangda manut ring pamargi agama. Trikaya Parisudhané kamargiang pisan sang mobot taler sang suami:
Kramaning ngraksa bobotan/ ngajeng nayub sarwa né tis/ lolohé becik katunas/ pait nanging mangetisin/ kayun mangda setata ening/ baosé ten dados ngacuh/ solahé mangda susila/ yan punika antuk adi/ janten sampun/ embas putra sadu dharma// ( Sinom 2, kaca 3 ).
Sapunapi yan pétpadé sang kantun mobot polih tengkejut, katrima taler olih si jabang bayi . Sang kantun mobot polih ngantenang sané mangerisin pikayunan. Pikayunanné puniki pacang tedun ring si jabang bayi. Dadosné punapi sané naen panggihina utawi banget rumasayanga olih sang kantun mobot punika pacang ngranjingin si jabang bayi.
Hyang Uma mabaos sedih/ singgih beli Hyang Siwa/ titiang maplengek mangeton/ warnan putra tawah pisan/ mraga Déwa mulu gajah/ napi mawinan puniku/ lédang beli manartayang// ( Smarandana 6, kaca 7 ).
Yadiastun putrané sané metu nénten manut sakadi pangaptiné. Taler tetep tuléngayang. Astitiang mangda dados suputra, mapikolih utawi midep makta angga :
Uduh adi rabin ingsun/ diastun oka tawah gati/ beli ngidih kén i déwa/ réh ento panak padidi/ eda ngelah keneh sebet/ ngupapira ragan cening// ( Ginanti 8, kaca 9).
Sang kantun mobot mangda setata ngutsahanyang pamarginé patut. Tapa brata, patut élingang. Si jabang bayi wantah setata pikayunan patut saking sang ibu pacang tedun taler ring putrané. Sapunika taler wantah sang mobot setata sungsut ring kayun si jabang bayi taler nué pikayunan sungsut.